**Sabiedrības integrācijas projektu konkursa nevalstiskajām organizācijām**

**2024. gadā rezultāti**

Sabiedrības integrācijas projektu konkursā nevalstiskajām organizācijām 2024. gadā finansiālu atbalstu projektu īstenošanai saņem **32 projekti**.

Konkursā tika iesniegti 97 projektu pieteikumi par kopējo pieprasīto finansējumu 543 060,51 EUR apmērā. Mazo projektu grupā līdz 1500 EUR tika iesniegti 15 projektu pieteikumi par summu 22 055,47 EUR, savukārt lielo projektu grupā līdz 7000 EUR iesniegti 82 projektu pieteikumi par summu 521 005,04 EUR.

Konkursa rezultātā finansiāli tiek atbalstīta 32 projektu īstenošana, sekmējot sabiedrības integrāciju Rīgas pilsētā. Pilsoniskās līdzdalības un savstarpējās sadarbības attīstības jomā atbalstīti četri projekti, sociālās integrācijas un sabiedrības veselības veicināšanas jomā – deviņpadsmit projekti, iecietības veicināšanas un jebkādas diskriminācijas novēršanas jomā – pieci projekti un jauniebraucēju līdzdalības un iekļaušanas Latvijas sabiedrībā jomā – četri projekti.

Kopā atbalstīti seši projekti mazo un divdesmit seši projekti lielo projektu grupā, kopumā piešķirot finansējumu **175 339,76 EUR** apmērā.

Atbalstīto projektu ietvaros tiks rīkotas izglītojošas, radošas un aktīvas aktivitātes cilvēkiem ar īpašām vajadzībām, senioriem, bērniem, jauniešiem, Rīgas iedzīvotājiem no dažādām sociālās atstumtības riskam pakļautām grupām un jauniebraucējiem, to veiksmīgākai iekļaušanai sabiedrībā. Tiks veicināta brīvprātīgā darba attīstība, organizēti kursi Latvijas pilsonības iegūšanai un latviešu sarunvalodas klubi, kā arī apmācības speciālistiem un izglītojošas aktivitātes Rīgas iedzīvotājiem sasvstarpējās sapratnes veicināšanai un diskriminācijas mazināšanai sabiedrībā.

**Atbalstīto projektu saraksts**

|  |  |  |  |  |  |
| --- | --- | --- | --- | --- | --- |
| **Nr.****p. k.** | **Projekta iesniedzējs** | **Projekta nosaukums** | **Pašvaldības piešķirtais finansējums, EUR** | **Projekta īstenošanas termiņš** | **Projekta apraksts** |
| **Pilsoniskās līdzdalības un savstarpējās sadarbības attīstība** |
| 1 | Nodibinājums Invalīdu un viņu draugu apvienība “APEIRONS" | “Kultūrvēsturiskais mantojums visiem” | 6868,00 | 01.05.2024.-01.11.2024. | Tiks atlasītas un apsekotas visas kultūrvēsturiskās sabiedriskās ēkas Rīgā, lai vērtētu to pieejamību dažādām iedzīvotāju grupām. Paralēli tiks veidoti raidieraksti un viedokļu raksti par tēmu un publicēti portālā lsm.lv. Projekta noslēgumā tiks organizētas tikšanās ar Rīgas domes deputātiem, kas atbild par pieejamu vidi Rīgā, un Nacionālās kultūras mantojuma pārvaldes pārstāvjiem, lai aktualizētu apkopoto informāciju. |
|  |  |
|  |  |
| 2 | Biedrība “Inovāciju atbalsta centrs” | “Rīdzinieki naturalizējas – 2024” | 6999,36 | 01.03.2024.-15.11.2024. | Projekta ietvaros notiks naturalizācijas kursi Latvijas pilsonības iegūšanai un organizētas informācijas dienas Pilsonības un migrācijas lietu pārvaldē. |  |
|  |  |
|  |  |
| 3 | Biedrība “Cita Rīga” | “Praktiskā vēsture” | 7000,00 | 01.03.2024.-14.11.2024. |  |  |
| Tiks organizētas atraktīvas, izglītojošas aktivitātes Rīgas un Latvijas vēstures iepazīšanai un kopīgu valstisko vērtību izpratnes veicināšanai pirmsskolas izglītības iestādēs, sākumskolās un vēstures eksperimentu darbnīcās ģimenēm. |  |
|  |  |
| 4 | Biedrība “Čiekurkalna attīstības biedrība” | “Brīvprātīgā darba aktivizēšana Čiekurkalnā” | 7000,00 | 01.03.2024.-15.11.2024. |  |  |
| Projekta ietvaros tiks veicināta Čiekurkalna apkaimes iedzīvotāju un nevalstisko organizāciju sadarbība, lai iesaistītu jauniešus un strādājošos apkaimes iedzīvotājus brīvprātīgajā darbā, organizējot sarunu/komunikācijas apļus, iedzīvotāju forumu un izveidojot kopienas mājas lapu. |  |
|  |  |
| **Sociālās integrācijas un sabiedrības veselības veicināšana** |
|  |
| 5 | Biedrība “Dzīve bez glutēna” | “Bezglutēna meistarklases un uztura speciālista lekcija celiakijas pacientiem” | 1500,00 | 01.03.2024.-30.04.2024. |  |  |
| Projekta mērķis ir celiakijas pacientiem un cilvēkiem, kuri nedrīkst uzturā lietot glutēnu, radīt iespēju lietderīgi un radoši pavadīt brīvo laiku, iegūstot jaunas zināšanas, kas ļaus pilnveidot savas ģimenes uzturu, kā arī paplašināt bezglutēna ēdienu klāstu. Projekta laikā notiks divas bezglutēna ēdienu gatavošanas meistarklases un sertificēta uztura speciālista lekcija. |  |
|  |  |
| 6 | “Biedrība “NVO “Pūks un draugi”” | “Baļļuks ar lāci senioriem!” | 1425,00 | 01.04.2024.-10.10.2024. |  |  |
| Tiks organizētas aktīvas atpūtas pasākumi senioriem piecos sociālās aprūpes centros un piecos dienas centros Rīgā. Aktivitātes paredzētas, lai motivētu seniorus izkustēties, rosinātu viņos dzīvesprieku, mazinātu vientulības sajūtu un veicinātu pozitīvas atmiņas, kas dotu papildus stimulu, iesaistei citās aktivitātēs. |  |
|  |  |
| 7 | Biedrība “Latvijas Psihiatru asociācija” | “Semināru cikls – “Drosmīgi par demenci”” | 1499,84 | 01.04.2024.-30.05.2024. |  |  |
| Tiks organizēti publiski semināri par demences diagnozi, lai sniegtu psihoemocionālo, informatīvo un resursu atbalstu pacientu ar demenci radiniekiem, veicinot pacientu ar demences diagnozi integrāciju sabiedrībā un mazinot atstumšanas riskus. |  |
|  |  |
| 8 | Nodibinājums “RĪGAS PSIHIATRIJAS UN NARKOLOĢIJAS CENTRA ATTĪSTĪBAS FONDS” | “Sākums sarunai. Telpas vizītkarte” | 1500,00 | 01.03.2024.-31.10.2024. |  |  |
| Projekta mērķis ir pilnveidot Rīgas psihiatrijas un narkoloģijas centra (RPNC) Vēstures un kultūras telpu (muzejs), lai veicinātu tās pieejamību iedzīvotājiem un mazinātu aizspriedumus par RPNC darbību. Projekts paredz izgatavot stendus informācijas un telpu plāna vizualizācijas izvietošanai un audiogida novietni ekspozīcijas sākumpunktā, lai veidotu saprotamu un labi uztveramu ekspozīcijas navigāciju. Projekta rezultāti tiks prezentēti RPNC “Muzeju nakts” pasākuma laikā, atzīmējot RPNC muzeja 10 gadu jubileju. |  |
|  |  |
| 9 | Biedrība “Hroniski slimo bērnu draugu biedrība “SŪRĀBELE”” | “Pagātne šodienas acīm” | 1494,78 | 25.06.2024.-15.08.2024. | Projektā paredzēta vienas dienas izzinoša atpūtas ekskursija bērniem ar īpašām vajadzībām, hroniskām slimībām un maznodrošinātām ģimenēm no Rīgas, lai veicinātu mērķa grupas iekļaušanos sabiedrībā un vairotu zināšanas par Latviju un tās vēsturi. |  |
|  |  |
| 10 | Biedrība “SOCIĀLĀS REHABILITĀCIJAS CENTRS” | “Integrācija Cilvēkam” | 6980,00 | 11.03.2024.-30.09.2024. | Tiks organizētas praktiskas nodarbības jaunu prasmju un zināšanu apguvei un lietderīgas brīvā laika aktivitātes bijušajiem ieslodzītajiem, pirmstermiņa atbrīvotajām personām un cilvēkiem ar atkarībām - Sociālā rehabilitācijas centra “Ratnieki” klientiem, lai mazinātu vēlmi atgriezties pie atkarībās balstītā deviantā dzīves veida, veicinot iekļaušanos sabiedrībā un samazinot atkārtota nozieguma izdarīšanas riskus. |  |
| 11 | Biedrība “Iļģuciema sievietes” | “Notiesāto sieviešu intelektuālā un praktiskā sagatavošana fiziski un morāli veselīgākam dzīves veidam, integrējoties sabiedrībā pēc atbrīvošanās” | 3500,00 | 15.03.2024.-31.08.2024. |  |  |
| Projekta mērķis ir palīdzēt notiesātajām sievietēm sagatavoties dzīvei pēc ieslodzījuma: iepazīstināt ar viņu tiesībām un pienākumiem, palīdzēt apzināt savu vērtību un pašcieņu, palīdzēt veidot kritisko domāšanu un izpratni par problēmām sabiedrībā. Projekta laikā notiks lekcijas un praktiskās nodarbības par Latvijas likumdošanu, personības kvalitāti, uzņēmējdarbības pamatiem, saskarsmi un uzvedību, paštēlu un gaumi un radošās mākslas praktiskās nodarbības. |  |
|  |  |
| 12 | Nodibinājums “Fonds Mammām un Tētiem” | “Vecākās paaudzes motivēšanas pasākumi savstarpējo kontaktu veidošanā un iesaistē lietderīga brīvā laika aktivitātēs ilgtermiņā” | 2510,00 | 17.06.2024.-30.08.2024. |  |  |
| Projekta līdzfinansējums papildinās festivāla "Zelta ritmi", kas ir īpaši vecākajai paaudzei veltīts izglītojošs un izklaidējošs pasākums, norisi ar aktivitātēm: galda un citām spēlēm, kas vērstas uz savstarpējas komunikācijas veicināšanu un iepazīšanos, vienkāršu ikdienas vingrojumu apgūšanu, radošo zonu ar iespēju izmēģināt un pašiem izveidot dažādus radošus darbus, kā arī pieteikties interešu nodarbībām, kas notiek Rīgā, un lekcijām pirmspensijas un pensijas vecuma iedzīvotāju veselības veicināšanai. |  |
|  |  |
| 13 | Biedrība “Skalbes” | “Psiholoģiskais atbalsts Rīgā deklerētām pilngadīgām personām ar invaliditāti” | 6690,00 | 01.03.2024.-15.11.2024. | Krīžu un konsultāciju centra “Skalbes” psihologi apgūs Invalīdu un viņu draugu apvienības “Apeirons” veidotu apmācību kursu “Pakalpojumu nodrošināšana cilvēkiem ar invaliditāti”. Kursa laikā psihologi iegūs teorētiskas un praktiskas zināšanas par galvenajiem pamatprincipiem, kas jāņem vērā, strādājot ar personām ar dzirdes, redzes, garīga rakstura un funkcionālajiem traucējumiem.Pēc apmācību noslēguma Rīgā deklarētām pilngadīgām personām ar invaliditāti tiks piedāvātas bezmaksas psihologa konsultācijas. |  |
| 14 | Biedrība “Latvijas Neredzīgo biedrība” | “No Idejas līdz tirgum” | 6992,00 | 01.03.2024.-15.11.2024. | Tiks organizēts pasākumu kopums, lai cilvēki ar invaliditāti, īpaši ar redzes invaliditāti, iegūtu pamatzināšanas un idejas uzņēmējdarbības uzsākšanai un digitālajā mārketingā. Projekta ietvaros notiks lekcijas un praktiskās nodarbības dažādu radošu produktu izgatavošanai, kurus iespējams pārdot, izmantojot iegūtās zināšanas. |  |
|  |  |
| 15 | Biedrība “LATVIJAS JAUNĀ TEĀTRA INSTITŪTS” | “Mācības kultūras darbiniekiem “Kultivējot iekļaušanu”” | 7000,00 | 01.03.2024.-01.10.2024. | Tiks sagatavota un īstenota mācību programma kultūras jomas profesionāļiem, kurā dalībnieki, sadarbojoties ar cilvēku ar invaliditāti kopienām un pieejamības ekspertiem, varēs gūt padziļinātas zināšanas un prasmes par pieejamu kultūru, lai praktiski izmēģinātu pielietot šīs iemaņas profesionālajā darbībā. Projekta noslēgumā dalībnieku izstrādātās idejas tiks prezentētas festivālā “Homo Novus”. |  |
|  |  |
| 16 | Biedrība “LATVIJAS BĒRNIEM ar KUSTĪBU TRAUCĒJUMIEM” | “INVALIDITĀTE NAV NOLEMTĪBA” | 7000,00 | 01.03.2024.-15.11.2024. |  |  |
| Projekta mērķis ir veicināt bērnu un jauniešu ar kustību traucējumiem integrāciju sabiedrībā, stiprinot viņu fiziskās un garīgās spējas, kā arī sociālās prasmes, līdztekus veicinot viņu radošumu, personības izaugsmi un izglītību. Projekta laikā notiks ārstnieciskās vingrošanas nodarbības, publiskās runas prasmju nodarbības un fotografēšanas iemaņu apguves nodarbības. |  |
|  |  |
| 17 | Nodibinājums “Fonds Nāc līdzās!” | “Sociālās un pilsoniskās aktivitātes stiprināšana jauniešiem ar īpašām vajadzībām” | 7000,00 | 23.04.2023.-01.10.2024. |  |  |
| Projekta mērķis ir jauniešu ar īpašām vajadzībām iekļaušanās radošās un lietderīgās brīvā laika pavadīšanas aktivitātēs, prasmju paaugstināšana un dalība dažādos līdzdalības projektos. Projekta ietvaros notiks semināri, kuros jauniešiem tiks sniegtas zināšanas par Eiropas Parlamenta (EP) darbu un nepieciešamību būt aktīvam pilsonim un piedalīties EP vēlēšanās, kā arī tiks organizēta vasaras nometne. |  |
| 18 | Biedrība “Papardes zieds” | “Seksuālās un reproduktīvās veselības izglītība Rīgas bez ģimenes aprūpes palikušajiem jauniešiem un viņu aprūpētājiem” | 6830,00 | 01.03.2024.-30.06.2024. |  |  |
| Projekta ietvaros notiks nodarbības sociālās atstumtības riskam pakļautajiem jauniešiem vecumā no 14–25 gadiem par jautājumiem saistītiem ar seksuālo un reproduktīvo veselību un nevardarbīgām attiecībām, seminārs Rīgas Bērnu, jauniešu un ģimeņu sociālā atbalsta centra darbiniekiem par seksuālās uzvedības izvērtēšanas un seksuāli transgresīvas uzvedības novēršanas metodēm, materiāliem, to lietojumu un jēgu, kā arī tiks sagatavots un publicēts viedokļraksts par to, cik aktuāla riska grupas jauniešiem ir izpratnes veidošana par savu ķermeni, attiecībām, veselības paradumiem, paštēla stiprināšanu; kāda ir pašreizējā situācija un iespējamie profesionālie un sistēmiskie risinājumi. |  |
|  |  |
| 19 | Nodibinājums “Palīdzēsim.lv” | “Sociālās integrācijas projekts “Brīvbrīdis 2024”” | 6999,62 | 01.03.2024.-15.11.2024. | Tiks īstenotas sociālās integrācijas grupu nodarbības bērniem ar funkcionēšanas traucējumiem un viņu ģimenēm. Bērniem notiks izglītojošas un attīstošas radošās nodarbības un dažādas terapijas nodarbības. Savukārt viņu ģimenes locekļi piedalīsies motivējošās jaunu zināšanu un prasmju apgūšanas grupu nodarbībās, lai paplašinātu savu redzesloku un gūtu psiholoģisku, kā arī praktisku atbalstu ikdienas problēmu risināšanā. |  |
|  |  |
| 20 | Nodibinājums “Bērnu un pusaudžu resursu centra atbalsta fonds” | “Sociālo prasmju grupas kā atbalsta sistēma Rīgas jauniešiem, kuri piedzīvo emocionālas un uzvedības grūtības” | 6579,23 | 01.03.2024.-30.06.2024. |  |  |
| Tiks organizētas sociālo prasmju grupas pusaudžiem, kuriem ir emocionālas un uzvedības grūtības un nav pieejami tūlītēji valsts apmaksāti pakalpojumi. Paralēli tiks izveidotas pierādījumos balstītas, praktiski noderīgas, izglītojošas video lekcijas, atbalsta sniegšanai pusaudžiem ar emocionālām un uzvedības grūtībām, pusaudžu tuviniekiem, pedagogiem u. c. |  |
|  |  |
| 21 | Biedrība “Ilgtspējīgas uzņēmējdarbības atbalstam” | “Darba iespēju festivāls “Visiem!” 2024” | 6722,20 | 01.03.2024.-15.06.2024. | Tiks līdzfinansēta Darba iespēju festivāla "Visiem!" norise Rīgā, Vērmanes dārzā, 2024. gada maijā. Festivāla mērķis ir inovatīvā un praktiskā veidā sapulcēt darba devējus Rīgā ar potenciālajiem darba ņēmējiem - personām ar invaliditāti un iedzīvotājiem no citām sociālās atstumtības riska grupām. |  |
|  |  |
| 22 | Biedrība “Rehabilitācijas centrs “Mēs esam līdzās”” | “Sadarbība - ceļš uz veiksmīgu funkcionēšanu, veselību un labklājību” | 6512,20 | 10.03.2024.-10.10.2024. |  |  |
| Projekta mērķis ir informēt un veikt zināšanu apmaiņu starp pakalpojumu saņēmējiem Rīgā - ģimenēm ar bērniem ar funkcionēšanas traucējumiem un rehabilitācijas, izglītības, sociālās jomas speciālistiem par veiksmīgu funkcionēšanu, vides atbalsta formām, tehnoloģijām un inovācijām, kas veicina iedzīvotāju veselību, labklājību un līdzdalību sabiedrībā. Projekta ietvaros paredzēts izveidot un īstenot apmācību programmu vecākiem ar bērniem ar funkcionēšanas traucējumiem vecumā līdz 6 gadiem, izmantojot Kanādas "McMaster" universitātes programmu, kā arī organizēt konferenci “Sadarbība - ceļš uz veiksmīgu funkcionēšanu, veselību un labklājību”. |  |
| 23 | Biedrība “Latvijas Autisma apvienība” | “Atbalsta grupas – resursu darbnīcas vecākiem, kuru bērniem ir ekstremāli sarežģīta uzvedība” | 6644,30 | 01.03.2024.-31.05.2024. |  |  |
| Tiks organizētas un vadītas atbalsta grupas – resursu darbnīcas vecākiem, kuru bērniem ir ekstremāli sarežģīta, izaicinoša uzvedība. Nodarbībām varēs pieteikties vecāki, kuriem ir bērni ar autiskā spektra traucējumiem, UDHS, bērni bez noteiktām diagnozēm, smagām depresijām utt. |  |
| **Iecietības veicināšana un jebkādas diskriminācijas novēršana** |  |
| 24 | Biedrība “Baltijas jūras valstu Koalīcija HIV pacientiem” | “HIV. Mīti un patiesība, 2024” | 1482,87 | 01.08.2024.-31.10.2024. | Atkārtoti tiks izdots biedrības sagatavotais buklets "HIV – mīti un patiesība" jaunā redakcijā. Bukletā būs iekļauta informācija par HIV infekcijas izplatības ceļiem un riskiem, kā arī par aplamiem mītiem saistītiem ar HIV, kas ik palaikam tiek publicēti medijos un publiskajā telpā. Bukleta saturs sniegs informāciju par preventīvām darbībām, lai izvairītos no saslimšanas ar HIV, līdz ar to būs piemērots plašam iedzīvotāju lokam. |  |
|  |  |
| 25 | Biedrība “Izglītības attīstības centrs” | “Atbalsts pedagogiem iekļaujošas vides veidošanā izglītības iestādēs” | 7000,00 | 01.04.2024.-15.11.2024. |  |  |
| Projekts paredz izveidot pedagogu profesionālās pilnveides programmu par iekļaujošas vides veidošanu izglītības iestādēs (24 h), aprobēt programmu darbā ar skolēniem un izstrādāt praksē balstītas rekomendācijas izglītības un integrācijas jomu profesionāļiem, lai veicinātu sabiedrības integrāciju Rīgas pilsētā un saliedētas sabiedrības stiprināšanu skolu vidē. Sagatavotās rekomendācijas tiks publicētas un būs pieejamas izglītības un integrācijas jomu profesionāļiem. |  |
|  |  |
| 26 | Nodibinājums “Latvijas Bērnu fonds” | Integrējošā nometne “Karlsona piedzīvojumi” | 7000,00 | 01.06.2024.-31.08.2024. | Projekta ietvaros norisināsies diennakts integrējošā nometne bērniem ar īpašām vajadzībām un bērniem no maznodrošinātām un Ukrainas bēgļu ģimenēm. |  |
|  |  |
|  |  |
| 27 | Biedrība “AGIHAS” | “Cilvēku, kas dzīvo ar HIV/AIDS dzīves kvalitātes veicināšana” | 6135,36 | 01.03.2024.-31.10.2024. | Projekta ietvaros tiks īstenotas vairākas aktivitātes: biedrības "AGIHAS" kvalificēti konsultanti astoņus mēnešus sniegs klātienes un attālinātas konsultācijas cilvēkiem, kuri inficējušies ar HIV, latviešu, angļu un krievu valodās, tiks organizēts motivācijas veselības seminārs un pašatbalsta grupas tikšanās cilvēkiem, kas dzīvo ar HIV. |  |
|  |  |
| 28 | Biedrība “Latvijas Reto slimību alianse” | “Izglītošana daudzveidībā: ceļš uz iecietību” | 6787,90 | 01.07.2024.-15.11.2024. | Tiks izveidots informatīvs materiāls, atbilstoši skolēnu vecumam, izpratnes veidošanai par dažādiem funkcionāliem ierobežojumiem, retām slimībām un iecietību. Materiāls tiks izplatīts Rīgas skolās. Lai izskaidrotu tēmu, materiālu un sagatavotu pašus pedagogus šim darbam, tiks rīkota lekcija Rīgas skolu pedagogiem, kuru mācību joma var ietvert retas slimības, iekļaujošu sabiedrību, diskrimināciju. Skolām tiks piedāvāta interaktīva klātienes mācību stunda, sniedzot iespēju skolēniem iejusties cilvēku ar funkcionāliem traucējumiem lomās un izmēģināt dažādus tehniskos palīglīdzekļus, izprast to lietošanu un saistītos izaicinājumus. Projekta ietvaros tiks veidots arī video par valdošajiem stereotipiem, sabiedrības dažādību, saliedētību un labās prakses piemēriem iekļaujošas sabiedrības veidošanā. |  |
|  |
|  |
| **Jauniebraucēju līdzdalība un iekļaušana Latvijas sabiedrībā** |  |
| 29 | Biedrība “Patvērums “Drošā māja”” | “Sievietes spēks!” | 6649,00 | 01.03.2024.-15.11.2024. | Projekta ietvaros neformālā atmosfērā notiks latviešu sarunvalodas klubi sievietēm, kuras pārcēlušās uz dzīvi Latvijā, lai viņas gūtu atbalstu un iedrošinājumu runāt latviešu valodā un attīstītu valodas runātprasmi par sev svarīgiem jautājumiem. Dalībniecēm būs iespēja arī piedalīties vairākos integrācijas pasākumos, kur pulcēsies iebraucējas un sievietes no vietējās sabiedrības, lai veicinātu savstarpējo sadarbību, emocionālo labsajūtu, veidotu jaunus kontaktus un domu apmaiņu. |  |
|  |
|  |
| 30 | Biedrība “Ložņa” | “SPEAK RIGA valodu apmaiņas grupas jauniebraucējiem” | 6730,00 | 01.03.2024.-31.08.2024. | Projekta sākumā tiks apmācīti valodu mentori jeb “buddies”, kas projekta laikā vadīs latviešu sarunvalodas sesijas jauniebraucējiem Rīgā, vadoties no viņu valodas prasmju līmeņa. Projekta ietvaros tiks īstenoti arī pašu dalībnieku iniciēti kultūras apmaiņas pasākumi ar mērķi izzināt Rīgu, tās apkaimes un visas Latvijas kultūru. |  |
|  |
|  |
| 31 | Biedrība “Gribu palīdzēt bēgļiem” | “”Gribu palīdzēt bēgļiem” kopienas dārzs” | 5580,00 | 01.05.2024.-30.09.2024. | Projekts paredz izveidot kopienas dārzu, kas būtu pieejams visiem starptautiskās palīdzības saņēmējiem – gan tiem, kuri Latvijā dzīvo jau ilgāku laiku, gan tiem, kuri ieradušies salīdzinoši nesen; tiem kuri plāno savu dzīvi veidot Latvijā ilgtermiņā, un tiem, kuri Latviju uzskata par savām pagaidu mājām. Kopienas dārzā visiem būs vienlīdzīgas iespējas pastāstīt par sevi, dalīties savā dzīves pieredzē, zināšanās un prasmēs, izzināt dažādo. Pozitīva kopienas dārzu pieredze ir gan Rīgā, gan citviet Latvijā un Eiropas Savienībā, taču līdz šim šis iekļaušanas rīks nav bijis aktīvi izmantots tieši starptautiskās aizsardzības saņēmēju integrācijai un savstarpējās sadarbības veicināšanai. |  |
|  |
|  |
| 32 | Biedrība “ESN-Rīga” | “Vienoti Rīgā” (ENG: “United in Riga”) | 4728,10 | 01.03.2024.-15.11.2024. | Projekts paredz pasākumu ciklu, kas vērsts uz jauniebraucēju sociālo integrāciju Latvijas iedzīvotāju vidū. Pirmā projekta daļa būs sociālā kampaņa, kuras laikā tiks aktualizētas esošās integrācijas problēmas jauniebraucēju un vietējo iedzīvotāju vidū. Otrā projekta daļa būs konference, kuras laikā tiks spriests par sociālās integrēšanas stratēģijas izveidi un ieviešanu Rīgas pašvaldībā reģistrēto organizāciju darbībā. Trešā projekta daļa būs kultūras un izglītojošie pasākumi, kuru laikā jauniebraucējiem būs iespēja iepazīties ar Latvijas kultūru, kā arī vietējiem iedzīvotājiem, lai kopīgi veidotu sociāli iekļaujošu vidi un mazinātu diskrimināciju, kas vērsta pret ārzemniekiem.  |  |
|  |
|  |